JohanHeinsen/ENO huggingface dataset:
Lolland-Falsters Stifts-Tidende, 1840-12-06
J Torsdags Aftes fandt Concerten Sted i FrueKirke til Oprettelsen af et Monument i Kjøbenhavn for Frederik den 6te. Den var, som man kunde vente, talrigt besøgt, og alle billetter vare afsatte. Kronens (forhen Kongens) Regiments Officeercorps betalte een billet med 150 Rbd. Kongen skal, efter Forlydende, have taget 160 billetter og ladet uddeele mellem Gardernes og Kronens Regiments Mandskab.
Lolland-Falsters Stifts-Tidende, 1840-12-06
Under 1ste dennes er Assessor Algreen Ussing udnævnt til Professor ordinarius i Lovkyndigheden, Lector Bornemann til Professor extraordinarius i samme Videnskab, og Lector Martensen til Professor extraordinarius i Theologien. Det er tre Udnævnelser, hvorom Meningerne neppe ville være deelte, at de ikke kunde have væ heldigere. Alle tre ere Mænd hæderlig bekjendte for udmærket videnskabelig Dygtighed.
Lolland-Falsters Stifts-Tidende, 1840-12-06
Major Mangor, Directeur ved Kjøbenhavns Fattigvæsen, er død. Prinds Ferdinand og Prindsesse Caroline vare den 3die dennes om Formiddagen i Roeskilde for at besøge Capellet.
Lolland-Falsters Stifts-Tidende, 1840-12-06
Allerede længe har der været klaget over, at Damer ere blevne insulterede paa Gaden, og forfulgt, op ad Trapperne. Man nævner flere af disse Fruentimmer-tateurs, og deriblandt en anseet Embedsmands vanartede Søn.
Lolland-Falsters Stifts-Tidende, 1840-12-06
Kjøbenhavnspostens Beretning om, at Justitsraad Amtsforvalter Schjern skulde være bleven beskikket til Amtsforvalter i Kjøbenhavns Amt, skal, efter hvad os er meddeelt fra Kjøbenhavn, ikke forholde sig saaledes.
Lolland-Falsters Stifts-Tidende, 1840-12-06
Fra Kjøbenhavn have vi modtaget nedenstaaende Rettelse, og skjøndt Skrivelsen er anonym, have vi dog anseet det rigtigt at optage den, da den synes at hidrøre fra en med Forholdene bekjendt Haand. Man har ikke underrettet Dem fuldkommen rigtigt, naar man i Anledning af Militaircommissionen har meddeelt Dem, at de 3 Herrer, v. Prangen, v. Hansen og v. Keyper udgjøre en Referatscomitee, istedetfor en Redactionscomitee. - Militaircommissionen er ikke endt, men har kun de specielle forberedende Arbeider færdige. Kongen har tilladt Medlemmerne at tage hver til sit, medens de tre ovennævnte af de Kjøbenhavnske Medlemmer skulle redigere et Heelt af alle de særskilte Comiteearbeider. Det saaledes samlede Arbeide skal da circulere mellem de 10 øvrige Medlemmer, og derpaa alle 13, det er hele Commissionen, komme sammen paa Ny, for at discutere den endelige aller underdanigste Jndstilling.
Lolland-Falsters Stifts-Tidende, 1840-12-06
Det er lykket forhenværende Byfoged i Mariboe, Justitsraad Sommer, som efterlyses i Aviserne, at undkomme med et nordamericansk Skib, som han gik ombord paa i Helsingør. Man var paa Spor efter ham, og var han ankommen 2 Timer senere end han gjorde, vilde han upaatvivlelig være bleven greben, især da han i sin hele Personlighed var meget kjendelig. (Aalb. Av.)
Lolland-Falsters Stifts-Tidende, 1840-12-06
Udenlandske Efterretninger. Det gaaer nu som alle Tider, naar noget Vigtigt er i Gjære, man venter med Længsel den endelige Afgjørelse, men denne kommer ikke saa hurtigt som man ønsker det, og under de ofte langvarige Forberedelser taber Jnteressen sig enten ganske, eller kaster sig paa andre Gjenstande. Der er undertiden noget Nedslaaende i saaledes at see Folk den ene Dag begeistrede for en Sag, som de den næste Dag modtage med den største Ligegyldighed, men meget ofte bidrager dette ogsaa til, at Begivenhederne faae Lov til at skride roligen frem, uden at forrykkes ved overilede Foretagender. Saaledes har nu Europas Opmærksomhed i flere Maaneder været henvendt paa de orientalske Anliggender, man har vilkaarligen opstillet sig Begivenheder, som, naar de indtraf, skulde fremkalde en europæisk Krig, men Virkeligheden har ikke svaret til Forventningerne, og Opmærksomheden vender sig nu fra Orienten til Frankrig, for at erfare, hvad dette Land vil gjøre i dette vigtige Øieblik. Et Svar herpaa havde man ventet, naar Deputeretkammeret blev samlet; men dette har nu alt været samlet i nogen Tid, og dog veed man endnu Jntet. Trontalen oplyste Jntet, og da endelig Adressecomiteens Arbeide, til hvilket man knyttede saa mange Forventninger, er offentliggjort, indeholder dette heller ikke Noget, der kan sprede Lys i det Mørke, hvori Diplomatien har indhyllet Alt, og man venter nu Opløsningen i Deputeretkammerets Debatter. Disse ere vel begyndte, og Hovedpersonerne Thiers og Guizot have alt ladet sig høre, men den ene har kun af de bekjendte Begivenheder søgt at fremhæve, at Frankrig, for at erholde hæderlige Betingelser og en ærefuld Fred, maa for Alvor og med Kraft ruste sig til Krig, medens den Anden mener, at dette Øiemed kan naaes uden saa farlige og kostbare Midler. Thiers mener fremdeles, at Frankrig er bleven skuffet og vanæret af England, medens Guizot ikke er utilbøielig til at erklære, at Frankrig har villet gjort dette ved England og dets Allierede. De øvrige Talere have endelig deels talt for Thiers og deels for Guizots Anskuelser, og dette er det Resultat, de vidtløftige Debatter have ledet til, og det kommer nu ene an paa, hvilken Anskuelse der vil vinde Overhaand i Deputeretkammeret. Forsaavidt den offentlige Stemme udtaler sig gjennem Pressen har Thiers Overhaand, skjøndt der heller ikke mangler paa kraftige Modstandere. – J England have Bladene meddeelt Publicum meget omstændelige Beskrivelser over Kronprindsessens Fødsel, og de detaillerede Beretninger og Bombardementet paa St. Jean d'Acre sysselsætter nu Folket saavel her som i Østerrig. At de Allieredes Beretning skildrer denne Vaabendaad med meget glimrende Farver, er begribeligt, men og hvad Virkning den vil have i Ægypten er man ganske uvidende, hvorimod man har erfaret, at den i Constantinopel skal have vakt overordentlig megen Glæde. Redigeret, trykt og udgivet af W. F. Laub i Nykjøbing.
Lolland-Falsters Stifts-Tidende, 1840-12-06
Ved Tallotteriets 1332 Trækning i Wandsbeck udkom: Nykjøbings Skibsliste fra 28de November 5te December. Jndklarerede: Skipper N. Nielsen af og fra Stubbekjøbing med Steenkul m. m.; C. H. W. Bay af Marstal, fra Norge med Bræder; M. Mortensen af Feiøe, fra Bandholm med Korn; L. Madsen af Stege, fra Kiøbenhavn med Stykgods; N. C. Nielsen af Svendborg, fra Kjøbenhavn med Stykgods; N. H. Christensen af Marstal, fra Kjøbenhavn med Stykgods; J. Marqvardt af Nykjøbing, fra Kjøbenhavn med Stykgods udklarerede: Skipper C. Fromhein af Blankenese, til England med Korn; N. C. Stylsvig af Nykjøbing, til Nysted, baglastet; J. Hansen af og til Marstal med Brænde og Korn m. m.; M. Mortensen af Feiøe, til Bandholm, baalastet; C. Hansen af Marstal, til Kiel med Korn; D. Kruse, af Tønder, til England med Korn; E. A. Boye af og til Marstal med Egetømmer og Planker; N. Andersen af Svendborg, til Kiel med Korn.
Lolland-Falsters Stifts-Tidende, 1840-12-06
AVERTISSEMENTS. Paategnede Subskriptions-Planer paa dansk norsk Folke=Nytaarsgave for 1841 bedes snarest muligt tilbagesendte. H. Berggreen.
Lolland-Falsters Stifts-Tidende, 1840-12-06
Løverdagen den 21de November er paa Veien fra Nykjøbing til Ourupgaards Smede tabt et gammelt hvidt Hestedækken mærket R. K 86, hvilket Finderen mod en Douceur bedes at levere paa Adressecontoiret.
Lolland-Falsters Stifts-Tidende, 1840-12-06
Generalforsamling. Comiteen for den Lollands-Falsterske Afdeling af Selskabet til Hesteavlens Fremme indbyder herved Dhrr. Subskribenter til en Generalforsamling, som afholdes Mandagen den 14de December paa Gjæstgivergaarden i Saxkjøbing og Formiddagen Kl. 11, hvor følgende Forlodning foretages: 1) 10 Bedækninger ved Fuldblodshingsten Cigar, Palæmon, Claudesley, Hingsten Gaberlunzi. 2) En brun Hoppe med lille Stjern og venstre Bag krone hvid, efter Cigar, 4 Aar gammel.
Lolland-Falsters Stifts-Tidende, 1840-12-06
En brun Hoppe med Stiern, efter Gaberlungi, 3 Aar gammel, ifolet ved Cigar.
Lolland-Falsters Stifts-Tidende, 1840-12-06
En brun Hoppe, 3 Aar gammel, efter Claudesley og et forædlet Føl Ved denne Leilighed vil Spørgsmaalet og Anskaffelse af Følhopper til Forlodning eller Forauctionering blive fremsat til Forhandling.
Lolland-Falsters Stifts-Tidende, 1840-12-06
Subskriptionen staaer aaben til Søndagen den 13de December og modtages af enhver af Comiteens Medlemmer. Man tillader sig at vente et talrigt Møde. Den 30te November 1840. Reventlow. Wichfeld Røsenørn Lehn. Classen. Friis.
Lolland-Falsters Stifts-Tidende, 1840-12-06
Auction. Mandagen den 14de denne Maaned, om Formiddagen Kl. 10 Slet, bliver i Kippinge Præstegaard afholdt Auction over endeel Ege Bygningstømmer, samt nogle Vinduer og Dørre af det nedbrudte Vaaningshuus. Liebhavere indbydes. Falsters Birk, Nykjøbing den 3die December 1840. Pontoppidan.
Lolland-Falsters Stifts-Tidende, 1840-12-08
Lollands Falsters ElesTvence. No 143. Tirsdagen den 8 December. bemærkninger i Anledning af Critiken, over den Stænderdeputerede for Kjøbstædernes 10de Valgdistrict.
Lolland-Falsters Stifts-Tidende, 1840-12-08
(See No 142 af Lolland=Falsters Stiftstidende.) Det er unegtelig et meget vigtigt Hverv, til hvis Udførelse en Deel af Landets Borgere og føie Tid blive kaldede, nemlig det, at vælge Stænderdeputerede for det næste Sexennium, og det kan derfor ikke andet end glæde Enhver, der føler Jnteresse for sit Fædrelands Anliggender, at see, at Borgerne ret ofte gjøres opmærksomme paa Vigtigheden af den Stemmeret, der er dem givet. En nøiagtig, men retfærdig Prøven af de forrige Deputeredes Virken er derfor vist nu ganske i sin Orden, og den Frygt, der desværre endnu i saa høi Grad behersker Folket for al offentlig Omtale af Personer, og som vel nærmest har sin Grund i Frygt for, at Touren engang kunde komme til Eens egen Person, er det vistnok meget rigtigt at modarbeide af al Kraft. Fra dette Synspunkt betragtet, kan Jndsenderen ikke andet end glæde sig over den Critik, der findes i N. 142 af Stiftstidenden, over den Deputerede for Kjøbstædernes 10de Valgdistrict, men paa den anden Side maa han tilstaae, at det mangler ham paa Ord, der ere stærke nok for at udtrykke hans Jndignation over, at den leverede Critik hverken er nøiagtig eller retfærdig. Forfatteren burde dog have betænkt, at det er første Gang, der bydes det læsende Publicum i Danmark et Jnserat af denne Natur, at derfor dets Virkning nu vel kan antages at være langt større end slige Critiker i Fremtiden ville blive, naar Stændertidenden ikke længer læses kun af Enkelte, men af hele Folket, og dette gjennem Stændersalenes aabnede Dørre kan skue sine Udvalgte Ansigt til Ansigt og høre deres Foredrag; thi man sige nu om Stændertidenden hvad man vil, det billede, den giver, saavel af hele Forsamlingen, som af dens enkelte Medlemmer, er kun dødt og koldt, og den anonyme Recensent har i Sandhed ikke formaaet at fremkalde Liv i denne døde Masse. Jeg har sagt, at Critiken er unøiagtig og uretfærdig, og jeg skal ikke undslaae mig for, at levere Beviser for denne min Paastand, og gjør dette saa meget hellere, som jeg alt har hørt at flere, der aldeles ikke kjende Stændertidenden, have ladet sig imponere af Forfatterens bestemte Tone og mange Citater. Ved mine Modbemærkninger vil jeg følge den af Forfatteren brugte Orden. Det forholder sig meget rigtigt, at den omhandlede Deputerede kun har været Medlem af een Comitee; men vilde Recensenten udlede noget egentligt Beviis mod den Deputerede heraf, da burde han have viist, at netop denne Deputerede og ingen andre, eller kun meget faa, have havt denne Skjæbne; men dette er ikke skeet og kunde ikke skee, thi da maatte han have viist, at denne Deputerede i saa Henseende deler Skjæbne ikke med de færreste, men med de fleste af Forsamlingens Medlemmer. Rigtigheden heraf vil man see af en offentliggjort statistisk Fremstilling af den sidste roeskildske Forsamlings Virksomhed. Denne Forsamling tog nemlig 14 Sager under Comiteebehandling, der bleve fordeelte mellem 40 Medlemmer, altsaa ere 30 Deputerede aldeles ikke brugte i nogen Comitee.
Lolland-Falsters Stifts-Tidende, 1840-12-08
Jndenlandske Efterretninger. Professor Sibbern har i Adresseavisen begyndt en Artikel, hvori han søger at vise, at Rescriptet af 31te October d. A. (angaaende de Embedsmænd, der have underskrevet Petitionerne om Skattebevillingsret) ikke indeholder en Tilretteviisning, men at det er en Opreisning, som Hs. Majestæt giver Embedsmændene.
Lolland-Falsters Stifts-Tidende, 1840-12-08
Af et i Fædrelandet indrykket Brudstykke af et Brev erfarer man, at det i Almindelighed er antaget for vist, at der i Frankfurt ligger en entin oldenborgsk, med russiske Auspicier affattet Protest i Anledning af Prinds Frederik af Augustenborg Formæling med Comtesse Henriette Danneskjold; ligesom der og gjøres Paastand paa, at saavel den augustenborgske som glicksborgske Linie have givtet sig med ufyrstelige Personer, saa at i ingen af Linierne flyder ublandet Fyrsteblod og ifølge alle Rettroendes Grundsætninger kan derfor Jngen af dem Alle blive Regjerende."
Lolland-Falsters Stifts-Tidende, 1840-12-08
Af Cancelliraad Olrik, Byfoged i Helsingør, have vi i disse Dage hørt en, efter vor Formening, meget fortjenstlig Gierning, idet han paa eget finde, at Hage ganske deler de Anskuelser, som Sidenius's 2den Jndstilling indeholder. Ansvar har skaffet en ung Pige paa 14 Aar, som var sigtet for Tyveri, ombord paa et Skib til Niode Janeiro i Brasilien, hvis Capitain havde i Commission at engagere nogle unge Piger til Familier paa Bestemmelsestedet. Den unge Pige var maaskee tabt for Samfundet, hun vilde vanskelig have fundet nogen Tjeneste i Byen, og saaledes stod hun i Fare for at synke dybere og dybere, det kan derfor ikke andet end geraade Hr. Olvik til Ære, at han paa denne Maade har søgt at redde en ung Pige fra Fordærvelsen. Han har senere indberettet det Passerede til Cancelliet, i Forventning om, at det vilde billige hans Fremgangsmaade med det Tilføiende, at der ikke var Tid til at indhente dets Approbation forinden Skibets Afreise. Collegiet har blot hertil svaret, at det ventede, at Cancelli raaden i lignende Tilfælde vilde erhverve sig den fornødne Bemyndigelse. (Aalb. Av.)
Lolland-Falsters Stifts-Tidende, 1840-12-08
Jfølge Privatbreve skal Kunstnerparret Mad. Bishop og Hr. Bochsa, som gjorde saa megen Opsigt i Kjøbenhavn, være bleven skilt ad i St. Petersborg, idet nemlig Hr. Bochsa er echapperet med et Skib til Brasilien og, formodentlig af en Feiltagelse, har medtaget Mad. Bishops Juveler og Kostbarheder.
Lolland-Falsters Stifts-Tidende, 1840-12-08
Under 17de November er der meddeelt Eieren af Bogtrykkeriet i Veile, Cand. philos. S. Hertz, Tilladelse til i det af ham udgivne Blad, Veile, Avis, at optage politiske Efterretninger.
Lolland-Falsters Stifts-Tidende, 1840-12-08
udenlandske Efterretninger. England. Efterretningerne herfra ere meget tarvelige, og det eneste Bladene beskjæftige sig med er de orientalske Anliggender, ved hvilke de dog alene indskrænke dem til at critisere over de franske Debatter i denne Anledning. En Nyhed indeholde de dog, nemlig den, at der nu i Ministeriet skal herske fuldstændig Enighed, saa at Lord Palmerstons Politik ikke længer har nogen Modstander. – Fra Ostindien og China har man endnu ingen Efterretninger faaet.
Lolland-Falsters Stifts-Tidende, 1840-12-08
Frankrig. Debatterne og Adressen vedvare endnu, og Bladene ere ene opfyldte med de Taler, som ere blevne holdte, og med Critiker over dem. Guizot og Thiers spille her Hovedrollen og søge gjensidigen at forsvare sig mod de Beskyldninger, de gjøre hinanden. En Mængde diplomatiske Actstykker blive ved denne Leilighed offentliggjorte, men sprede kun lidet Lys over Underhandlingerne, og hvor interessante Talerne end ere for dem, der kunne følge Foredraget i Enkelthederne, saa tillade de dog ingen Extrahering. Den Berømmelse Thiers tidligere har erhvervet sig som Taler, har han i disse Dage stadfæstet, hvad endog hans meest afgjorte Modstandere maae indrømme ham, men forøvrigt ere Bladene kun Gjenklang af det Parties Anskuelser, til hvilket de høre, og man seer saaledes et Blad rose den Tale for Kraft, som et andet finder i høi Grad mat og intetsigende. Ministrene og Parti Anførerne have nu imidlertid ophørt at tale, og da det nu kun er Deputeretkammerets mindre ansete Medlemmer, der fortsætte den begyndte Kamp, kan man vel snart vente at see denne endt. Et Rygte om at det skulde være besluttet, at opløse Deputeretkammeret, har ikke bekræftet sig. – Efter Forlydende agter Dronning-Regentinden af Spanien og føie Tid at forlade Paris for at tage til Jtalien.
Lolland-Falsters Stifts-Tidende, 1840-12-08
Spanien. Dronning-Regentinden har fra Frankrig udstedt et Manifest, hvori hun underretter den spanske Nation og Bevæggrundene til at hun nedlagde Regjeringen og forlod Landet. Regentskabet har vel bekjendtgjort dette Manifest, men det har tillige ledsaget det med endeel bemærkninger, der vel neppe ville vinde Dronning-Regentindens bifald. Den unge Dronning kjeder sig, og sørger over Moderens Bortreise, hvorfor man paa bedste Maade søger at more hende. Endnu er forøvrigt Alt roligt i Landet, men man kan dog ikke løsrive sig fra Frygten for tilkommende Uroligheder.
Lolland-Falsters Stifts-Tidende, 1840-12-08
Baden, Tydskland har mistet en af sine berømteste Mænd, idet nemlig den som Skribent og Deputeret lige høitagtede Carl v. Rotteck er død den 26de f. M. Saavel Universitetet som Borgerne i Freiburg viste den Afdøde al mulig Hæder ved hans Begravelse.
Lolland-Falsters Stifts-Tidende, 1840-12-08
Tyrkiet. Af Nyheder haves herfra ingen. J Constantinopel glæder man sig endnu stedse over Jndtagelsen af St. Jean d'Acre, hvorved man mener at Mehemed Alis Ydmygelse er bleven fuldstændig. Efterretninger fra Alexandrien mangler man endnu, og man er derfor uvidende om, hvad Mehemed Ali fremdeles vil foretage sig. – Fra Syrien berettes, at Jbrahim Pascha skal have faaet Ordre til at trække sig tilbage med alle Tropperne, men man frygter for, at dette Tilbagetog vil være forbundet med mange Vanskeligheder, da Jbrahims Armee skal være i høi Grad demoraliseret og han ved Grusomheder har forbittret Folkene mod sig.
Lolland-Falsters Stifts-Tidende, 1840-12-08
Kjøbenhavns Børscours d. 4 Decbr. Hamborg 2 M. - a vista 198. - Species 200. Species solgtes til 12 Mk. - 4 pCt. Kongelige Obligationer uden Renter 97 a 97 1/2 Rbd. Sedler. - Nationalbank Actier 95 1/2 Rbd. rede Sølv.
Lolland-Falsters Stifts-Tidende, 1840-12-08
Kjøbenhavns Torvepriser den 5te Decbr. 1840. Rug, 4 Rbd. 16 s. a 4 Rbd. 56 s.; Hvede, 5 Rbd. a 6 Rbd. 48 s.; Byg, 2radet, 2 Rbd. 56 s. a 2 Rbd. 72 s.; dito Gradet, 2 Rbd. 32 s. a 2 Rbd. 48 s.; Havre, 2 Rbd. 24 s. a 2 Rbd. 48 s.; Erter 3 Rbd. 48 s. a 4 Rbd. 64 s.; Flæsk, røget, Lpd., 2 Rbd. a 2 Rbd. 16 s.; dito grønsaltet 1 Rbd. 60 s. a 1 Rbd. 68 s.; Smør, Pd. 24 a 27 s.; Æg, Snesen, 36 a 40 s.; sjællandsk Smør, Fjerdingen, 14 Rbd. a 15 Rbd.
Lolland-Falsters Stifts-Tidende, 1840-12-08
Ledige Embeder. Toldcontrolleur-Embedet i Maas holm i Cappel Tolddistrict; aarlig Gage 380 Rbd. og fri Bolig, med Forpligtelse til al holde Embedsboligen i god Stand, og at udrede de derpaa hvilende Byrder. Toldforvalter-Embedet i Neustadt; aarlig decourtfri Gage 2,000 Rbd. ForOppebørslerne stilles Sikkerhed i 4 pCt. rentebærende Kongl. Obligationer til et Beløb af 4,400 Rbd. Fyrinspecteur=Embedet paa Hesselv; Gage 300 Rbd., fri Bolig og Græsning til 4 Køer og 6 Faar, og i Godtgjørelse til Skrivmaterialier og Brændsel samt til Vinterfourage 190 Rbd.
Lolland-Falsters Stifts-Tidende, 1840-12-08
Befordringer og Afgang. Missionair ved Colonien Upernavik med tilliggende Udsteder i Grønland, C. C. Østergaard, er efter Ansøgning i Naade entlediget; Cand. theol. G. M. Christophersen beskikket til missionarius, ordinatus ved bemeldte Colonie med Udsteder; Cand. theol. H. Høyer til Sognepræst for Nidløse Menighed i Sjælland; Cand. theol. C. J. Trojel til Vicepastor for Sandby Menighed paa Lolland; Cand. theol. G. C. Mønster til Redigeret, trykt og udgivet af W. F. Laub i Nykjøbing. ordineret Catechet og første Lærer ved Borgerskolen i Vordingborg; Told- og Consumtions-Underbetjent i Kjøbenhavn, N.C. Mygind, entlediget i Naade med Pension.
Lolland-Falsters Stifts-Tidende, 1840-12-08
AVERTISSEMENTS. Løverdagen den 5te dennes er paa Veien fra Nykjøbing gjennem Kraghauge af en Vogn tabt 12 Stolesæder, hvilke den retsindige Finder bedes at aflevere til Hr. Kjøbmand Chr. Hansen i Nykjøbing mod en Douceur.
Lolland-Falsters Stifts-Tidende, 1840-12-08
Julegaver for Børn. Undertegnede tillader sig herved at anbefale til Presenter for Børn i den forestaaende Høitid et særdeles smukt Assortiment af fiin Legetøi, som udsælges til en forholdsmæssig særdeles billig Priis. Nykjøbing den 9de December 1810. H. J. Mackeprang.
Lolland-Falsters Stifts-Tidende, 1840-12-08
Generalforsamling. Comiteen for den Lollands-Falsterske Afdeling af Selskabet til Hesteavlens Fremme indbyder herved Dhrr. Subskribenter til en Generalforsamling, som afholdes Mandagen den 14de December paa Gjæstgivergaarden i Saxkjøbing og Formiddagen Kl. 11, hvor følgende Forlodning foretages: 1) 10 Bedækninger ved Fuldblodshingsten Cigar, Palæmon, Claudesley, Hingsten Gaberlunzi. 2) En brun Hoppe med lille Stjern og venstre Bag krone hvid, efter Cigar, 4 Aar gammel.
Lolland-Falsters Stifts-Tidende, 1840-12-08
En brun Hoppe med Stjern, efter Gaberlunzi, 3 Aar gammel, ifolet ved Cigar.
Lolland-Falsters Stifts-Tidende, 1840-12-08
En brun Hoppe, 3 Aar gammel, efter Claudesley og et forædlet Føl Ved denne Leilighed vil Spørgsmaalet og Anskaffelse af Følhopper til Forlodning eller Forauctionering blive fremsat til Forhandling.
Lolland-Falsters Stifts-Tidende, 1840-12-08
Subskriptionen staaer aaben til Søndagen den 13de December og modtages af enhver af Comiteens Medlemmer. Man tillader sig at vente et talrigt Møde. Den 30te November 1840. Reventlow. Wichfeld Røsenørn Lehn. Classen. Friis.
Lolland-Falsters Stifts-Tidende, 1840-12-08
Auction. Tirsdagen den 15de denne Maaned, om Formiddagen Kl. 10 Slet, lader Gaardmand Morten Jacobsen Møller i Alstrup, formedelst Fraflyttelse, ved Auction bortsælge endeel Ind- og Udboe af alle Slags, saasom Borde, Stole, Skabe, Kister, Sengesteder og Sengeklæder, Kopper og Kjøkkentøi, 1 Kakkelovn, Avlsredskaber af Vogne, Plove og Harver samt Kreature af Heste og Qvæg, imod Credit til 1ste Mai 1841, hvilket herved bekjendtgjøres. Falsters Birk, Nykjøbing den 7de December 1840. Pontoppidan.
Lolland-Falsters Stifts-Tidende, 1840-12-08
Jndkaldelse.
Lolland-Falsters Stifts-Tidende, 1840-12-08
Creditorerne i Stervboet efter afdøde Huusmand Niels Thomsen i Ullersløv indkaldes herved med 12 Ugers Varsel, til for undertegnede committerede Skifteforvalter at anmelde og beviisliggjøre deres Fordringer. Søllestedgaard den 5te December 1840. P. C. Clausen.
Lolland-Falsters Stifts-Tidende, 1840-12-10
Lollands Falsters Stift Tidende. en No 146. Torsdagen den 10 December.
Lolland-Falsters Stifts-Tidende, 1840-12-10
Jndenlandske Efterretninger. Kammerjunker v. Jrminger er kommen tilbage fra Strelitz med den Efterretning, at Hans Kongl. Høihed Kronprindsen er forlovet med Prindsesse Caroline af Mecklenborg, Strelitz. Caroline Charlotte Mariane, fød den 10de Januar 1821, er den yngste Datter af Georg Friederich Carl Joseph, Storhertug af Mecklenburg-Strelitz og af Marie Wilhelmine Friederikke, Prindsesse af Hessen-Cassel, Søster til Landgreve Wilhelm af Hessen, Gouverneur i Kjøbenhavn. Storhertugens Søster Friederikke Caroline Sophie Alerandrine er den regjerende Dronning af Hannover, og har tidligere været gift med Ludvig, en Broder til den sidst afdøde Konge af Preussen. – Som vi erfare agter Hs. Kgl. Høih. Kronprindsen i Forening med den Storhertugelige Familie at begive sig til Berlin, for at besøge Kongen og Dronningen af Preussen. (Berl. Av.)
Lolland-Falsters Stifts-Tidende, 1840-12-10
Hans Majestæt har allernaadigst forordnet, at Allerhøistsammes tjenstgiørende Adjutanter herefter skulle have Rang i 4de Classe No. 1.